ไดโนคิง ราชันย์พันธุ์ไดโนเสาร์

ไดโนคิง ราชันย์พันธุ์ไดโนเสาร์ หรือ ราชันสัตว์ดึกดำบรรพ์ เคียวริวคิง D คิดส์ แอดเวนเจอร์ (Kodai Ōja Kyōryū Kingu Dī Kizzu Adobenchā) เป็นภาพยนตร์อนิเมะที่ได้นำเกมอาเขตดาต้าการ์ดดัสไดโนคิงของบริษัทเซก้ามาทำเป็นภาพยนตร์อนิเมะ ผลิตโดยบริษัท ซันไรส์ ออกอากาศครั้งแรกเมื่อวันที่ 4 กุมภาพันธ์ ค.ศ. 2007 และจบลงเมื่อวันที่ 27 มกราคม ค.ศ. 2008 โดยออกอากาศทั้งหมด 49 ตอนและได้ทำภาคที่ 2 มีชื่อว่า ราชันสัตว์ดึกดำบรรพ์ เคียวริวคิง D คิดส์ แอดเวนเจอร์ ตำนานไดโนเสาร์พันธุ์ปักษา (Kodai Ōja Kyōryū Kingu Dī Kizzu Adobenchā: Yokuryū Densetsu) ออกอากาศครั้งแรกเมื่อวันที่ 3 กุมภาพันธ์ ค.ศ. 2008 และจบลงเมื่อวันที่ 31 สิงหาคม ปีเดียวกัน รวมออกอากาศทั้งหมด 30 ตอนโดยทั้ง 2 ภาคได้ออกอากาศทั้งหมด 79 ตอน ทั้งนี้ทั้ง 2 ภาคออกอากาศทุกวันอาทิตย์เวลา 7.00 - 7.30 น. ทางสถานีโทรทัศน์นาโงยะทีวี และ ทีวีอาซาฮิโดยออกอากาศในช่วง นิชิอาซาคิดส์ไทม์
ในประเทศไทย ลิขสิทธิ์ในการจัดจำหน่ายเป็นของ โรส มีเดียแอนด์เอนเตอร์เทนเมนต์ 

**เนื้อเรื่องย่อ**
โคได ริวตะ เด็กหนุ่มที่รักในเรื่องไดโนเสาร์และเป็นสมาชิกของกลุ่มDคิดส์ที่ค้นคว้า วิจัยเกี่ยว กับไดโนเสาร์ วันหนึ่งเขาได้เห็นอุกกาบาตตกลงมา จึงไปตามหาอุกกาบาตพร้อมกับเร็กส์ และ มารุมุเพื่อนของเขา ที่นั้นมีแผ่นหินประหลาดและการ์ดไดโนเสาร์อันมหัศจรรย์ซึ่งพวกเขาไม่รู้วิธีใช้ แต่ด้วยพลังของแผ่นหินนั้นทำให้เขาได้พบกับกาบุ ไทรเซอราท็อปส์ตัวเล็กแต่สามารถใช้พลังต่างๆ รวมทั้งขยายร่างเป็นตัวเต็มวัยด้วยการ์ดที่อยู่ในมือเขาได้ การผจญภัยร่วมกับไดโนเสาร์ของริวตะ กำลังจะเริ่มต้นขึ้น
ริวตะ และพวกได้เริ่มศึกษาเกี่ยวกับไดโนโฮลเดอร์และความลับของแผ่นหินและดร.โอเวนพ่อของเร็กส์ก็ได้พบกับการ์ดอีกสองใบที่มีสัญลักษณ์เหมือนกับ ของเร็กส์และมารุมุแต่ในขณะนั้นก็ปรากฏร่างของสปิโนซอรัสขึ้นในอียิปต์ พวกริวตะจึงมุ่งหน้าไปหยุดมันโดยการใช้ไดโนโฮลเดอร์เพื่อเคลื่อนย้ายในพริบตา และช่วงเวลาที่ริวตะกำลังเสียท่าก็ได้ปรากฏร่างของไดโนเสาร์อีกสองตัวขึ้นมานั่นคือเอซ และ พาราพารา ได้เข้ามาช่วยเหลืออย่างทันท่วงที 
และด้วยที่ริวตะได้ล่วงรู้ถึงการปรากฏตัวอย่างปริศนาของไดโนเสาร์ที่เกิดขึ้นทั่วมุมโลก และการเพิ่มพลังการต่อสู้ด้วยการ์ด ทำให้การผจญภัยของริวตะและกลุ่มD คิดส์เพื่อปกป้องไดโนเสาร์เพื่อให้รอดพ้นจากการถูกกลุ่มอัลฟ่าใช้เป็นเครื่องมือในการยึดครองโลก 

**ตัวละคร**

**D คิดส์**
โคได ริวตะ (古代リュウタ)
ลูกชายของดร.โคได มีความสนใจเรื่องไดโนเสาร์เป็นพิเศษ
*เร็กส์ โอเวน (レックス・オーエン)
ลูกบุญธรรมของดร.โอเวน  ดร.โอเวนเก็บมาเลี้ยง โดยอาศัยอยู่ที่บ้านของริวตะในฐานะนักเรียนแลกเปลี่ยนต่างชาติ เป็นเพื่อนสนิทของริวตะและมารุมุ โดยทีจริงแล้วเร็กส์หลุดมาจากอนาคต    
*ทาสึโนะ มารุมุ (竜野マルム)
เพื่อนสนิทของริวตะและเร็กซ์ มีความมั่นใจในตนเองสูง  
*ดร.โคได เคนริว (古代剣竜博士)
พ่อของริวตะ มีความสนใจเกี่ยวกับไดโนเสาร์มากเป็นพิเศษ มีความฝันที่อยากจะเจอไดโนเสาร์ที่ยังมีชีวิตอยู่ มักน้อยใจที่ตนเองไม่ได้เป็นผู้ที่ถูกเลือก
*ทาสึโนะ ริอาสซึ (竜野リアス)
พี่สาวของมารุมุ เป็นผู้ช่วยของคร.โคได สนใจในสิ่งที่ตนเองชอบจนเกินไปและเป็นคนละเอียดอ่อนในการวิเคราะห์ข้อมูลทำให้บางครั้งดูเหมือนเป็นคนน่ากลัว มักถูกมารุมุบ่นและห่วงใยกลัวว่าจะหาคนรักไม่ได้อันเนื่องจากนิสัยส่วนตัวของริอาซึ

**กลุ่มอาคูโตะ**
แอ็คต์ เป็นกลุ่มองค์กรขนาดเล็กที่ต้องการจะครอบครองการ์ดไดโนเสาร์มาไว้เป็นของตน ทำให้ถูกเข้าใจเป็นองค์กรชั่วร้ายบ่อยครั้ง 
*ดร.โซนอยดะ (Dr.ソーノイダ)
ผู้นำของแอ็คต์ ในช่วงแรกต้องการการ์ดไดโนเสาร์เพื่อทำการยึดครองโลกคอยทำหน้าที่บังคับคำสั่งแก่พวกอุซาราปะ
*อุซาราปะ (ウサラパ)
ลูกน้องของดร.โซนอยดะและหัวหน้ากลุ่มของแอ็คต์ มักอารมณ์เสียในเรื่องอายุเนื่องจากอายุของอุซาราปะนั้นอายุ 17 ปีแต่ด้วยใบหน้าที่ล้ำเกินวัยทำให้มักถูกมารุมุเรียกว่าป้าเสียทุกครั้ง 
*โนแรดดี้ (ノラッティ～)
สมาชิกของกลุ่มแอ็คต์ มีรูปร่างสูงผอมเป็นลูกน้องมือซ้ายของอุซาราปะมักจะพูดท้ายด้วยเสียงยาวเช่น "นั้นสิคร้าบ" 
โนแรดดี้ ตกหลุมรักริอาซึตั้งแต่แรกพบ และมักหาทางจีบริอาซึผ่านทางไดโนโฮลเดอร์เสียทุกครั้ง 
*เอโดะ (エド)
สมาชิกของกลุ่มแอ็คต์ มีรูปร่างอ้วนเตี้ยเป็นลูกน้องมือขวาของอุซาราปะเป็นคนหัวดี 
*ทัลบอน (タルボーンヌ )
หุ่นยนต์แม่บ้านที่ ดร.โซโนอิดะ สร้างขึ้นมา มีหน้าที่ทำความสะอาดในฐานทัพและไปซื้ออาหารมา และมักจะถูกเหล่าD คิดส์ เรียกชื่อผิดเสมอ
*โรโตะ (ロト)
หลานชายของดร.โซนอยดะ
*โรอา (ロア)
หลานสาวของดร.โซนอยดะ
*โนพิส (ノーピス)
สมาชิกของกลุ่มแอ็คต์เป็นชายหนุ่มรูปงามแต่มีนิสัยชอบกระทำการโดยลับ ๆ ในบางครั้งก็ไม่ได้รายงานให้ ดร.โซนอยดะรับรู้ บางครั้งก็กระทำการใด ๆ โดยเอาแต่ใจของตนเอง
*แอ็คต์ดรอยส์
หุ่นยนต์ของกลุ่มแอ็คต์

**โจรสลัดอวกาศซันจาค**
กลุ่มโจรสลัดจากอวกาศที่เกิดจากการรวมตัวของบุคคลทั้ง 4
*จาค (ジャーク)
หัวหน้าของซันจาค มีนิสัยคล้ายกับอุราซะปะคือมักไม่ชอบเรียกว่าลุง แต่แท้จริงแล้วมีนิสัยคล้ายกระเทย
*คุเนนโกะ (グーネンコ)
ปีศาจหนุ่มของซันจาคมีร่างกายใหญ่โตเป็นผู้ลักพาตัวพ่อแม่ของเร็กส์ มีคำพูดลงท้ายว่า"สินะ"
*แชปเปอร์ (ザッパー)
ปีศาจหนุ่มของซันจาคตัวสีฟ้า มีคำพูดลงท้ายว่า"จะบอกให้"
*มิฮาสะ (ミハサ)
ปีศาจสาวของซันจาคตัวสีเทาภายนอกมีรูปร่างที่สวยงามแต่กลับมีนิสัยโหดร้ายอย่างมาก มีคำพูดลงท้ายว่า"ละมั้งนะ"

**ตัวละครอื่นๆ**
โคได อาคิ (古代亜紀)
แม่ของริวตะเป็นคุณแม่ที่ใจดีมาก
*ดร.โอเวน
เพื่อนสนิทของดร.โคได มีความชื่นชอบไดโนเสาร์และนิสัยติงต๊องไม่แพ้ดร.โคได

**คู่หูไดโนเสาร์**
งะบุ (ガブ)
คู่หูของริวตะ เป็นไดโนเสาร์สายพันธุ์ไทรเซอราทอปส์ไดโนเสาร์กินพืช ธาตุสายฟ้า ลำตัวสีเหลืองและเหลืองอ่อนลายส้ม ชื่อของงะบุมาจากเสียงร้องประจำตัวของงะบุ 
*เอส (エース)
คู่หูของเร็กซ์ เป็นไดโนเสาร์สายพันธุ์คาร์โนทอรัสไดโนเสาร์กินเนื้อ ธาตุลม ลำตัวสีน้ำเงินและฟ้าลายเหลืองเขาสีเหลือง เป็นไดโนเสาร์กลัวน้ำ แต่ก็ไม่เคยกลัวไดโนเสาร์ตัวใหญ่แม้แต่นิดเดียว
*ปาระปาระ (パラパラ)
คู่หูของมารุมุ เป็นไดโนเสาร์สายพันธุ์พาราซอโรโลฟัสไดโนเสาร์กินพืช ธาตุพืช ลำตัวสีเขียวแก่และเขียวอ่อนลายน้ำเงินหงอนสีเหลืองน้ำเงิน ชื่อของปาระปาระมีที่มาเดียวกับชื่อของกาบุ
*ทีราโน่ (ティラノ)
คู่หูของอูซาราปะเป็นไดโนเสาร์สายพันธุ์ไทแรนโนซอรัส เรกซ์ไดโนเสาร์กินเนื้อ ธาตุไฟ ลำตัวสีแดงและเหลืองอ่อนลายเหลือง มักไม่เชื่อฟังคำสั่งของดร.โซนอยดะและอูซาราปะ สักเท่าไหร่ แต่กับโรโตะและโรอาจะเชื่อฟังเป็นพิเศษ ชื่นชอบการกัดเป็นชีวิตจิตใจโดยเฉพาะบั้นท้ายของดร.โซนอยดะ
*สไปโน (スピノ)
ไดโนเสาร์สายพันธุ์สไปโนซอรัสไดโนเสาร์กินเนื้อ ธาตุน้ำ ลำตัวสีม่วงชมพูและขาวลายขาวครีบสีม่วงชมพูฟ้า ถูกกลุ่มอาคูโตะจับเป็นสมุนในการต่อสู้ที่อียิปต์
*ไซคาเนีย (サイカ)
ไดโนเสาร์สายพันธุ์ไซคาเนียไดโนเสาร์กินพืช ธาตุดิน ลำตัวสีม่วงและเหลืองหนามและหางสีเหลือง ถูกกลุ่มอาคูโตะจับเป็นสมุนในการต่อสู้ที่สหราชอาณาจักร

**อุปกรณ์**
แผ่นหิน
แผ่นหินที่ตกลงมาพร้อมกับอุตกาบาต มีพลังของธาตุทั้ง 6 ได้แก่ สายฟ้า ลม พืช ไฟ น้ำ ดิน ที่ส่วนปลายมีปุ่มหมุนเพื่อใช้ในการบังคับไดโนเสาร์ให้มีสภาพเป็นการ์ดหรือไดโนสาร์
เดิมทีแผ่นหินมีลักษณะเป็นรูปวงกลมแต่ด้วยการกระแทกกับชั้นบรรยากาศของโลกทำให้แผ่นหินถูกแยกออกเป็น6ส่วน แผ่นหินธาตุสายฟ้า แผ่นหินธาตุลม และ แผ่นหินธาตุพืช อยู่ในการครอบครองของกลุ่มD คิดส์ ส่วนแผ่นธาตุหินไฟ แผ่นหินธาตูน้ำ และ แผ่นหินธาตุดิน อยู่ในการครอบครองของกลุ่มอาคูโตะ
*ไดโนโฮลเดอร์
อุปกรณ์ควบคุมพลังงานแผ่นหินของกลุ่มD คิดส์ ที่ด้ามจับมีช่องไว้สำหรับรูดการ์ดซึ่งเมื่อทำการรูดการ์ดเสร็จ ตัวการ์ดจะสัมผัสกับปุ่มหมุนทำให้ปุ่มหมุนทำการเร่งพลังงานจนถึงขีดสุด
*ไดโนไรเซอร์
ไดโนโฮลเดอร์ที่ได้รับการปรับปรุงใหม่ มีขนาดเท่ากับนาฬิกาข้อมือ มีสีส้ม
*ไดโนแก็ดจิท 
ยานอวกาศลำเล็กที่ดร.โซนอยดะสร้างขึ้น  
*เอเลเมนต์ บูสเตอร์ / ไดโนเทคออน
หน้ากากรูปไดโนเสาร์ เมื่อทำการสวมเข้ากับไดโนไรเซอร์ จะทำให้ไดโนเสาร์มีพลังโจมตีมากยิ่งขึ้นพร้อมกับเกราะที่ถูกสวมเข้าไป
เกราะเสริมพลังของเหล่าไดโนเสาร์ เมื่อคู่หูไดโนเสาร์ทำการออกคำสั่งผ่านไดโนไรเซอร์ที่สวมเอเลเมนต์ บูสเตอร์ จะทำให้ไดโนเสาร์ของตนได้รับการเพิ่มพลังและสวมชุดเกราะทั่วร่างทำให้มีพลังโจมตีเพิ่มขึ้น
*แบ็คแลนด์ 
ยานข้ามกาลเวลาที่พ่อแม่ของเอสและดร.โซนอยดะสร้างขึ้น เพื่อใช้ในการปกป้องประวัติศาสตร์จากกลุ่มซันจาคและใช้ข้ามไปในอดีตเพื่อรวบรวมคอสโมสโตนทั้ง 7 ลูก

**รายชื่อตอน**

**เพลงประกอบ**

**ภาคแรก**
เพลงโอเพนนิ่ง
*"Chiisa na Bokura no Ooki na Heart" (จิอิสะ นะ โบคุระ โนะ โอคิ นะ ฮาร์ต) 
ร้องโดย ICHIKO
เพลงเอนดิ้ง
*"Kyouryuu Muscle" (เคียวริวมัสเซิล) 
ใช้ในตอนที่ 1-31
ร้องโดย ซาโตะ ฮิโตมิจิ
*"Kyouryuu Dadanba" (เคียวริวดาดันบะ) 
ใช้ในตอนที่ 31-49
ร้องโดย ซาโตะ ฮิโตมิจิ

**ภาค 2**
เพลงโอเพนนิ่ง
*"Sora no Kodomo tachi" (โซระ โนะ โคโดโมะ ทาจิ) 
ร้องโดย ซาโตะ ฮิโตมิจิ
เพลงเอนดิ้ง
*"Funifuni Saurus" (ฟุนิฟุนิซอร์รัส) 
ร้องโดย ซาคาอิ ยูคิโกะ

**การ์ดเกม ไดโนคิง ราชันย์พันธุ์ไดโนเสาร์ ประเทศไทย**
ปัจจุบันการ์ดเกมไดโนซอร์คิงในประเทศไทย ได้มีลิขสิทธิ์แปลเป็นภาษาไทยอย่างเป็นทางการแล้ว ผลิตจากประเทศญี่ปุ่นโดยเซก้า นำเข้าและจัดจำหน่ายโดยบริษัท คิดซ์ แอนด์ คิทซ์ จำกัด

**อ้างอิง**

**สินค้าอื่นๆ**
ไดโนมาสเตอร์ ศึกเกมส์การ์ด อสูรล้านปี (สื่อลอกเลียนแบบ)-  การ์ดเกมไดโนซอร์คิง (ได้รับลิขสิทธิ์ถูกต้องจาก SEGA/Sunrise)

**แหล่งข้อมูลอื่น**
  Dinosaur King official website date=2010-02-01 -  Dinosaur King Trading Card Game Thailand official website
หมวดหมู่:อนิเมะ
หมวดหมู่:ซันไรส์
หมวดหมู่:อนิเมะที่ออกฉายในปี พ.ศ. 2550
หมวดหมู่:อนิเมะที่ออกฉายในปี พ.ศ. 2551
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:เกมไพ่ในอนิเมะและมังงะ
หมวดหมู่:เกมอาร์เคดจากค่ายเซกา
หมวดหมู่:ตัวละครที่เป็นไดโนเสาร์
หมวดหมู่:ตัวละครที่เป็นนักเล่นเกมไพ่
หมวดหมู่:ตัวละครกลุ่มสาม
หมวดหมู่:วิดีโอเกมอาร์เคด
หมวดหมู่:รายการโทรทัศน์ของทีวีอาซาฮี